Diari Oficial de la Generalitat Valenciana


Sumari del DOGV 1448, del 21-12-1990 (1990/819751)

DECRET 200/1990, de 10 de desembre, del Consell de la Generalitat Valenciana, pel qual s'accepta el traspàs de l'Hospital Provincial de la Diputació Provincial d'Alacant a la Generalitat Valenciana.
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/12/10/200/dof/vci/html**

### Dades del document

Número de DOGV
:   1448

Data del DOGV
:   21-12-1990

Secció del DOGV
:   DISPOSICIONS GENERALS

Número del document
:   1990/819751


Data del document
:   10-12-1990

Organisme emissor
:   Conselleria de Sanitat i Consum

Tipus de document
:   Decret

Correcció d'errades

Anàlisi jurídica

Decret 200/1990, de l0 de desembre, del Consell de la Generalitat Valenciana, pel qual s'accepta el traspàs de l'Hospital Provincial de la Diputació Provincial d'Alacant a la Generalitat Valenciana.  
La comissió mixta constituïda a l?empara del Decret 109/ 1988, de 18 de juliol, del Consell de la Generalitat Valenciana, formada per representants de la Diputació Provincial d'Alacant i de la Generalitat Valenciana, adoptà, en la sessió de 16 de novembre de 1990, l'Acord sobre la transferència de l?hospital provincial de l?esmentada Diputació a la Generalitat Valenciana, la pràctica virtualitat de la qual requereix la corresponent aprovació del Govern Valencià mitjançant decret.  
Per això, a proposta del Conseller de Sanitat i Consum i amb la deliberació prèvia del Govern Valencià en la reunió del dia 10 de desembre de 1990,  
DECRETE:  
Article primer  
Aprovar l'Acord de la Comissió Mixta, Excma. Diputació Provincial d'Alacant- Generalitat Valenciana, pel qual es transfereix l'Hospital Província d'Alacant a la Generalitat Valenciana, i li són traspassats els corresponents serveis i institucions i els mitjans personals, materials i pressupostaris necessaris per a l?execució de la transferència.  
Article segon  
En conseqüència, queda transferit a la Generalitat Valenciana l?Hospital Provincial de la Diputació Provincial d'Alacant i li són traspassats els immobles, els mobles, el personal, la documentació i els expedients a què fa referència el mencionat acord de la comissió mixta, tot això en els termes i condicions que s'hi especifiquen.  
La gestió dels serveis sanitaris transferits per la Diputació Provincial d'Alacant a la Generalitat Valenciana correspondrà al Servei Valencià de Salut.  
Article tercer  
Els traspassos a què fa referència aquest decret seran efectius a partir del dia 1 de gener de mil 1990.  
Article quart  
La Generalitat Valenciana, a través de la Conselleria de Sanitat i Consum, oferirà al personal fix transferit, siga el que siga el seu actual règim jurídic, la integració, d'acord amb la normativa que hi regesca, en els estatuts de personal aplicables al personal del Servei Valencià de Salut.  
Article cinqué  
La Conselleria d?Economia i Hisenda i la de Sanitat i Consum adoptaran les mesures necessàries per a l?efectivitat de la transferència del personal í dels mitjans materials adscrits al centre que es traspassa.  
València, 10 de desembre de 1990.  
El President de la Generalitat Valenciana,   
JOAN LERMA I BLASCO  
El Conseller de Sanitat i Consum,   
JOAQUIN COLOMER SALA  
Comissió Mixta Generalitat Valenciana- Diputació Provincial d?Alacant per a la transferència de serveis i establiments sanitaris.  
Al palau de la Diputació Província d'Alacant, a les 12 hores del dia 16 de novembre de 1990, reunida la Comissió Mixta Generalitat Valenciana - Diputació Província d'Alacant per a la transferència de l'Hospital Provincial de la Diputació d'Alacant a la Generalitat Valenciana, constituïda d'acord amb allò que preveu el Decret 109/1988, de 18 de juliol, del Consell de la Generalitat Valenciana (DOGV de 26.07.88), per unanimitat acorda:  
Primer. Referència a les normes que avalen la transferència.  
L?article 38 de l?Estatut d?Autonomia de la Comunitat Valenciana, en el marc d'allò previst per l'article 149 de la Constitució, estableix que corresponen a la Generalitat Valenciana, en matèria de sanitat interior i entre altres, les següents competències:  
- El desplegament legislatiu i l?execució de la legislació bàsica de l?Estat, tret del que fa referència al règim econòmic de la Seguretat Social.  
- L?organització i administració amb aquestes finalitats i dins del seu territori de tots els serveis relacionats amb la matèria expressada i l?exercici de tutela de les institucions, entitats i fundacions en matèria de sanitat i seguretat social, sens perjudici de la reserva estatal e l'alta inspecció.  
La Llei 14/1986, de 25 d'abril, General de Sanitat, estableix, amb caràcter bàsic, les competències de les comunitats autònomes, les quals són delimitades, per exclusió, per totes aquelles no atribuïdes a l?Estat, o, si de cas, les altres administracions infracomunitaries.  
La disposició transitòria primera de la Llei General de Sanitat i, en el seu desplegament, les disposicions transitòries segona i tercera de la Llei de la Generalitat Valenciana 8/1987, de 4 de desembre, del Servei Valencià de Salut, estableixen l'adscripció funcional dels serveis i establiments sanitaris de les corporacions locals al Servei Valencià de Salut.  
Segon. Funcions de la Diputació provincial que assumeix la Generalitat Valenciana, i també els béns, els drets i les obligacions de la Diputació Provincial d'Alacant que es traspassen.  
U. La gestió dels serveis sanitaris corresponents a la Diputació Provincial d'Alacant i relatius a l?hospital provincial Sant Joan de Déu, una vegada transferits a la Generalitat Valenciana, s'adscriuran al Servei Valencià de Salut.  
Dos. L?elaboració del projecte de pressupost dels serveis transferits, que serà incorporat al pressupost del Servei Valencià de Salut.  
Tres. La totalitat de les despeses i obligacions contretes o meritades abans de l?efectivitat del traspàs dels béns i serveis transferits seran a càrrec de la Diputació Provincial d'Alacant. Així mateix, es consideraran com a propis d?aquesta els recursos procedents de deutors per assistència a tercers o els que existesquen amb caràcter general.  
Quatre. A partir de l?entrada en vigor d?aquest traspàs, la totalitat dels ingressos i recursos amb què compte l?hospital, siga per assistència sanitària prestada o perquè tinguen el seu origen en altres conceptes, es consideraran propis del Servei Valencià de Salut.  
Cine. Els béns, drets i obligacions que es traspassen figuren en l'inventari, detallat als annexos I, II i III, on queden identificats els immobles, mobles i concessions i contractes afectats pel traspàs. Aquests traspassos es formalitzaran d'acord amb el que estableix la disposició transitòria quarta, apartat quatre, de l'Estatut d?autonomia i la resta de disposicions aplicables en cada cas, on les referències a l?Administració de l'Estat s'entenen fetes a la Diputació Provincial.  
Quant al traspàs de l'immoble de l'Hospital Sant Joan de Déu, identificat a l'annex I, queda condicionat a la seua utilització per part de la Generalitat Valenciana per a fins sanitaris.  
La Generalitat Valenciana es compromet al traspàs a la Diputació de l?immoble que ocupen els serveis territorials de Sanitat en la plaça d'Espanya en el moment en què aquesta desplegue el complex cultural d'acord amb l'acord Ajuntament- Diputació- Conselleria de Cultura de data 26 de setembre de 1988.  
Sis. La Generalitat Valenciana se subroga en tots els contractes de serveis que hauran estat adjudicats fins a la data d?aquest traspàs, i en els drets i obligacions que se?n deriven.  
Set. La Diputació Provincial d'Alacant finalitzarà, fins a la seua liquidació definitiva, tots els expedients d'inversions adjudicats anteriorment a la signatura del traspàs. Amb aquesta finalitat es consignara en el pressupost de l'esmentada corporació, en els exercicis econòmics corresponents, els crèdits necessaris per a la seua efectivitat.  
Vuit. En el termini d'un mes des de la publicació del decret d'aprovació d'aquest acord se signaran les corresponents actes de lliurament i de recepció de mobiliari, equip i material inventariable.  
Nou. La Generalitat Valenciana rebrà, com a aportació de la Diputació Provincial d'Alacant, la part que a aquesta correspondrà en el fons d'aportació a l?assistència sanitària que es fixe en els pressuposts generals de l?Estat per a 1991 i següents o en qualsevol altra norma o acord que la modifique.  
A aquest efecte, la Diputació Provincial d'Alacant autoritza la Generalitat Valenciana per a la compensació de l?import de la dita aportació en la distribució assignada a l?esmentada corporació per participació en ingressos i subvencions incondicionals procedents de l'Administració central.  
Deu. Així mateix, la Diputació Provincial d'Alacant transferirà a la Generalitat Valenciana la quantitat anual de 044.420.802 PTA fins a l'any 1999 i la de 988.193.008 PTA l'any 2000, en concepte de finançació destinada a afrontar les obligacions derivades de la subrogació en el préstec Núm. 8143.841.973800.6 de la Caixa d'Estalvis Provincial d'Alacant.  
Onze. Les tarifes de serveis per atenció sanitària a pacients que no siguen beneficiaris de la Seguretat Social es fixaran d'acord amb el que assenyala sobre això el punt u de la disposició transitòria quarta del Reial Decret 521/1987, de 15 d'abril.  
Tercer. Règim del personal al servei de la institució que es traspassa.  
U El personal adscrit als serveis i institucions traspassats i que és referit nominalment en l'annex IV, passarà a dependre de la Generalitat Valenciana, a través del Servei Valencià de Salut, en els termes legalment previstos. La Diputació Provincial d'Alacant els notificarà el traspàs. Així mateix, es trametrà a la Conselleria de Sanitat i Consum una còpia certificada de tots els expedients del personal traspassat, així com els certificats d'havers referits a 1990.  
Dos. El personal transferit es regirà pel règim jurídic i retributiu que li siga actualment d?aplicació, sense perjudici que la seua prestació de serveis s?adapte a les característiques de les institucions sanitàries de la Seguretat Social ni de la potestat directiva i organitzativa de la Conselleria de Sanitat i Consum i del Servei Valencià de Salut.  
Tres. El personal transferit serà incorporat a la plantilla de l?Hospital de Sant Joan del Servei Valencià de Salut, en els llocs de treball que els corresponguen segons la taula d'homologacions que s?inclou a l'annex V, sempre que la seua categoria professional i titulació específica coincidesquen amb el llocs de treball existents en la plantilla orgànica del mencionat hospital. El personal amb una categoria professional no regulada en la plantilla de l?Hospital de Sant Joan s'incorporarà a un lloc vacant de similar categoria, d?acord amb la taula d'homologacions inclosa com a annex VI, en qualsevol de les institucions sanitàries del Servei Valencià de Salut a Alacant, conformement amb l?opció que els serà formulada per la direcció del Servei Valencià de Salut. La incorporació d?aquest personal a lloes vacants del Servei Valencià de Salut no suposarà la mobilitat forçosa fora de l?àrea de salut.  
Quatre. En el supòsit d'existir personal facultatiu sense especialitat o sense cap correspondència amb les especialitats fixades per la legislació vigent, es podrà incorporar en els termes que determine la direcció del Servei Valencià de Salut, a un lloc vacant de metge jerarquitzat de medicina general o del Servei Especial d?Urgències, segons les necessitats derivades de l'estructura orgànico- assistencial de les institucions sanitàries del Servei Valencià de Salut a Alacant.  
Cinc. Quant al personal que exercesca càrrecs de direcció o altres càrrecs o llocs de treball amb caràcter provisional o per lliure designació, la direcció del Servei Valencià de Salut mantindrà la seua permanència amb caràcter provisional en els llocs o càrrecs homòlegs que existesquen en l?estructura orgànico- assistencial de l'Hospital de Sant Joan, fins que s?ocupen reglamentàriament pels sistemes de provisió regulats estatutàriament.  
Sis. La Generalitat Valenciana, a través de la Conselleria de Sanitat i Consum, oferirà al personal fix transferit, siga el que siga el seu actual règim jurídic, la integració, d'acord amb la normativa que regesca, en els estatuts de personal aplicables al personal del Servei Valencià de Salut.  
Set. Els llocs de treball vacants que es traspassen són els detallats a l'annex VII.  
Quart. Data d?efectivitat de la transferència.  
Les transferències i els traspassos objecte d?aquest acord seran efectius a partir del dia 1 de gener de 1991.  
El contingut d'aquest Acord en forma de conveni, serà sotmès per a l'aprovació al ple de la Diputació Provincial d'Alacant i al ple del Govern Valencià, tal com s?estableix en l'article 7 del Decret 109/1988, de 18 de juliol, del Consell de la Generalitat Valenciana.  
ANNEX I  
Béns immobles que es traspassen  
Descripció de l'immoble on és l'Hospital Sant Joan de Déu.  
La finca on és ubicat l'Hospital Provincial és inscrita en el Registre de la Propietat núm. 1 de la ciutat d'Alacant al tom 602 General, Llibre 569 d'Alacant, folis 107, 108 i 109, amb el núm. 28.838, inscripcions 1a. i 1A.  
Segons aquesta inscripció, hi ha una superfície de 19.614 m 2 (dinou mil sis-cents catorze metres quadrats i vint-i-sis decímetres quadrats) dels quals 15.989,90 m' (quinze mil nou-cents vuitanta-nou metres quadrats i noranta decímetres quadrats) formen el rectangle en què és situat l?hospital provincial.  
Les edificacions de l'hospital provincial comencen a partir de la tanca del costat sud del recinte amb els dos pavellons d'una sola planta destinats a porteria i consultes.  
Després ve l'edifici de l'hospital pròpiament dit format per un nucli central allargassat en el sentit sud o nord. Deu pavellons laterals disposats normalment a cada banda d'aquest nucli central on se situen els serveis comuns a les sales de malalts que són les dependències corresponents als pavellons. Aquests darrers cossos de l'edifici consten d'una sola planta elevada com la resta d?edificacions sobre la rasant general del terreny i aïllada d'aquest per una cambra practicable en què s'allotgen les xarxer de clavegueram, de llum i de distribució d'aigua. El cas central de l'edifici, entre els pavellons, consta en part de dues plantes i en part d'una només, amb semisoterranis a més a l'extrem nord d'aquest, i cossos elevats sobre els terrats per cobrir els accessos a aquestes, com a les sales de malalts i les torrases de composició al front i al final d'aquesta massa general d'edificacions. Separada d'aquesta i ocupant els angles nord-est i nord-oest respectivament del recinte tancat de l'hospital, hi ha dos pavellons de planta angular, un d'ells, el del nord-oest, de dues plantes sobre la rasant del terreny i l'altre també de dues plantes però una d'aquestes en semi- soterrani. Entre ambdós pavellons i adjunt a la vorera del costat nord de la finca, completa l'edificació de l'hospital, un pavelló d'una única planta.  
ANNEX II  
Béns mobles i equipament que es traspassen  
Recull l'inventari de béns mobles i d'equipaments.  
Atés que el contingut d'aquest annex pot patir modificacions des de l'acord de transferències fins a la seua efectivitat, aquest serà diligenciat pels secretaris amb efectes del dia trenta-u de desembre de 1990.  
ANNEX III  
Contractes, convenis, concerts o altres obligacions en què se subroga el Servei Valencià de Salut.  
Aquest annex ha de contenir la llista detallada de tots els contractes de manteniment, neteja, prestació de serveis, lloguers, concerts amb altres entitats, obligacions pendents, etc. que hagen de ser assumits pel Servei Valencià de Salut.  
Atès que el contingut d'aquest annex pot patir modificacions des de l'acord de transferències fins a la seua efectivitat, aquest serà diligenciat pels secretaris amb efectes del dia trenta-u de desembre de 1990.  
ANNEX IV  
Personal que es transfereix al Servei Valencià de Salut  
Recull el nom, cognoms, DNI i categoria professional del personal transferit, amb expressió del règim jurídic i del caràcter fix o temporal de la relació laboral.  
Atès que el contingut d'aquest annex pot patir modificacions des de l'acord de transferències fins a la seua efectivitat, aquest serà diligenciat pels secretaris amb efectes del dia trenta-u de desembre de 1990.  
Veure imatge  
ANNEX V  
Llocs de l'Hospital de Sant Joan als quals es podrà incorporar el personal de l'Hospital Provincial Sant Joan de Déu, que mantindrà el seu actual règim jurídic i en funció de la categoria professional que exercien abans de la transferència.  
Lloc de treball en Dip. Alacant Lloc de treballadors Hosp. S. Joan   
Metge cap de servei. Facultatiu (esp. àrea).  
Metge (especialista) Facultatiu (esp. àrea).  
Farmacèutic Facultatiu (esp. àrea).  
Metges sense especialitat Metg. Jerarq. Med. Gen.  
Adjunt infermeria ATS-DUI  
Supervisor infermeria ATS-DUI  
Practicant/ATS ATS-DUI  
Supervisor Fisioteràpia Fisioterapeuta  
Fisioterapeuta Fisioterapeuta  
Aux. clínica FP2 Tècnic especialista  
Aux. sanitari titulat Auxiliar infermeria  
Aux. Farmàcia Auxiliar infermeria  
Cap de secció administrativa G. Tècnic de la E Admva.  
Cap de negociat serv. socials G. Tècnic de la E Admva.  
Tècnic Adm. General G. Tècnic de la E Admva.  
Tècnic gestió econòmica G. Gestió de la E Admva.  
Assistent social Assistent social  
Oficial admtiu. amb BUP o FP2 G. Admtiu. de la E Admva.  
Aux. Administració General G. Aux. Admtiu. de la EA.  
Auxiliar sanitari no titulat Zelador  
Vetllador psiquiàtric Zelador  
Auxiliar serveis generals Zelador  
Auxiliar arxiu Zelador  
Porter Zelador  
Encarregat de magatzem Zelador  
Encarregat ser. gen. neteja Zelador  
Encarregat rebost. i cuina Zelador  
Ajudant cerem. consultes Zelador  
Capatàs avícola Zelador  
Ordenança Zelador  
Encarregada bugaderia Zelador  
Supervisor bugaderia Zelador  
Encarregada hostaleria Zelador  
Peó Peó  
Vigilant pàrquing Zelador  
Esp. Ofc. fontaner Fontaner  
Esp. Ofc. electricista Electricista  
Ofc. electricista Electricista  
Jardiner Jardiner  
Ajudant oficis Personal subaltern  
ANNEX VI  
Llocs del SVS als quals podrà incorporar-se el personal de l'Hospital provincial Sant Joan de Déu que, per les seues categories professionals, no puga ser incorporat a l'Hospital de Sant Joan, mantenint el seu actual règim jurídic.  
Lloc de treball en Dip. Alacant Lloc treball SVS   
Metges sense especialitat Met. Jerarq. Med. Gen.  
 Metge. serv. esp. urgències  
Llevadora supervisora Llevadora  
Llevadora Llevadora  
Cuiner Cuiner  
Auxiliar serveis generals Personal subaltern  
ANNEX VII  
Llocs de treball vacants que es transfereixen  
Recull la denominació dels llocs de treball vacants que es transferesquen.  
Funcionariat  
Categoria Lloc de treball  
Metge cap de servei P. orgànica  
Tècnic de gestió econòmica P. orgànica  
Aux. Sanit. Tit. Laboratori P. orgànica  
Auxiliar serveis generals P. orgànica  
Auxiliar serveis generals P. orgànica  
Pendent d'execució de la sentència núm. 231/90, del Tribunal Superior de Justícia de la Comunitat Valenciana, dictada en el recurs contenciós administratiu núm. 345/87, promogut pel Sr. Javier Elorza Arizmendi, contra l'Acord del Ple de la Diputació Provincial d'Alacant de data 29 de desembre de 1986.  
Personal laboral  
Categoria  
1 Auxiliar Administratiu/a  
1 Netejador/a


Còpia Permalink ELI